পুলিশ জানায়, মোটরসাইকেলে কয়েকজন দুর্বৃত্ত রূপসা ট্রাফিক মোড়ে এসে সুমনের ওপর কয়েক রাউন্ড গুলি করে। এসময় গুলিবিদ্ধ সুমনকে উদ্ধার করে খুলনা মেডিকেল কলেজ হাসপাতালে নেয়া হলে চিকিৎসকরা তাকে মৃত ঘোষণা করেন। এঘটনায় আরও একজন পথচারী আহত হয়েছেন। তাকেও একই হাসপাতালে নেয়া হয়েছে। পুলিশ আরও জানায়, নিহত ব্যক্তির ঘাড় ও মাথায় গুলির চিহ্ন পাওয়া গেছে। হামলাকারীদের গ্রেপ্তারের জন্য অভিযান শুরু করেছে বলেও জানিয়েছে পুলিশ।